text: Spændingen udløst: Esbjerg skal have Streetfood
  18 september 2017 kl. 20.41
  De store byer har deres markeder, hvor man kan købe alverdens madvarer. Sådan et skal Esbjerg også have – efter indstilling fra byens nye unge-byråd.
  En elev fra hver af kommunens ungdomsuddannelser arbejdede hele dagen på at få de rigtige ideer. I tre grupper blev forskellige tiltag drøftet – og i eftermiddags fik de tre grupper foretræde for byrådet.
  Et næsten enigt byrådet valgte at give 150.000 kr. til ideen om Streetfood.
  - Nu skal vi så finde et fysisk sted, hvor det kan laves, sagde borgmester Johnny Søtrup (V) efter byrådets møde.
  En gruppe foreslog, at alle elever i 7. klasse skal have et kursus i førstehjælp.
  Den ide fandt byrådet så god, at en ekstra-pulje på 50.000 kr. gik til denne gruppe.
  